

**Tárgy: „Csemői Fészek” helyi lakásfelújítási támogatásra**

**benyújtott pályázatok nyerteseinek kiválasztása**

**E L Ő T E R J E S Z T É S**

**Csemő Község Képviselő-testületének**

**2018. november 20-án tartandó ülésére**

Tisztelt Képviselő-testület!

A „Csemői Fészek” helyi lakásfelújítási programra a megszabott határidőig 31 pályázat érkezett. A pályázatok előzetes vizsgálata során megállapítottuk, hogy 1 pályázót kizártnak kell tekinteni a pályázatból, mert Ő 2006-ban kedvezményes építési telek vásárlására nyert pályázatot.

A pályázati kiírás 8. pontjában megfogalmazott kritérium alapján előnyben kell részesíteni azokat a pályázókat, akik családjukban 2 vagy több gyermeket nevelnek.

Az előnyben részesítendő pályázók száma 13, így a felhívásban foglaltak szerint közülük sorsolással kell kiválasztania a Képviselő-testületnek a 10 támogatásban részesítendőt.

A 13 pályázót meghívtam a testületi ülésre. A sorsolás módjaként javaslom, hogy a 13 pályázó nevét egy-egy papírra felírva gyűjtőedénybe helyezve a jelenlevő pályázók húzzák ki a 10 támogatásban részesülő nevét.

Csemő, 2018. november 13.

Dr. Lakos Roland

polgármester