

**Tárgy: Helyi Esélyegyenlőségi Program**

**felülvizsgálata**

**E L Ő T E R J E S Z T É S**

**Csemő Község Képviselő-testületének**

**2018. november 20-án tartandó ülésére**

Tisztelt Képviselő-testület!

Csemő Község Önkormányzatának Képviselő-testülete a 133/2013. (XI.26.) számú határozatával fogadta el öt év időtartamra a jelenleg hatályos, az esélyegyenlőség megteremtésének feltételeit, érvényesülését biztosító Helyi Esélyegyenlőségi Programját (továbbiakban: HEP), melyet a hatályos jogszabályban szereplő előírásnak megfelelően kétévente szükséges áttekinteni, ill. felülvizsgálni.

Az Önkormányzat Helyi Esélyegyenlőségi Programjának felülvizsgálatát a Képviselő-testület a 8/2016 (II.23.) sz. határozatával rendelte el.

2017. november 22-én, a Képviselő-testület 68/2017. (XI. 22.) határozatával az egyenlő bánásmódról és az esélyegyenlőség előmozdításáról szóló 2003. évi CXXV. törvényben (Ebktv.) foglalt felülvizsgálati kötelezettségének eleget tett, egyben intézkedési tervet fogadott el és elrendelte – 2018. november 26-i határidővel - a Program módosítását.

*Határidőre elkészült a Helyi Esélyegyenlőségi Program 2018-as felülvizsgált és aktualizált változata, melyet a Tisztelt Képviselők rendelkezésére bocsájtok.*

Az Ebktv 31. § (6) bekezdése értelmében a települési önkormányzat az államháztartás alrendszereiből, az európai uniós forrásokból, illetve a nemzetközi megállapodás alapján

finanszírozott egyéb programokból származó, egyedi döntés alapján nyújtott, pályázati úton odaítélt támogatásban csak akkor részesülhet, ha az e törvény rendelkezéseinek megfelelő, hatályos helyi esélyegyenlőségi programmal rendelkezik.

Kérem a Tisztelt Képviselő-testületet, hogy az előterjesztést tárgyalja meg, és a határozati javaslatot fogadja el.

**HATÁROZATI JAVASLAT**

**…/2018. (XI.20.) sz. határozat**

**Csemő Község Önkormányzatának Képviselő-testülete az egyenlő bánásmódról és az esélyegyenlőség előmozdításáról szóló 2003. évi CXXV. törvényben foglalt felülvizsgálati kötelezettségének eleget téve elfogadja a felülvizsgált Helyi Esélyegyenlőségi Programját.**

Felelős: polgármester

Határidő: azonnal

Csemő, 2018. november 14.

Dr. Lakos Roland

polgármester