**Tárgy: Arany János Tehetséggondozó Programba**

**tanulói pályázat kezdeményezése**

**ELŐTERJESZTÉS**

**Csemő Község Képviselő-testületének**

**2018. november 20-án tartandó ülésére**

**Tisztelt Képviselő-testület!**

Az Emberi Erőforrások Minisztériuma a 2016/2017. tanév rendjéről szóló 14/2017. (VI. 14.) EMMI rendelet alapján pályázatot hirdetett a helyi (települési és megyei) önkormányzatok és nemzetiségi önkormányzatok számára a településükön – elsősorban kistelepülésen, tanyán vagy nagyobb település külterületén, leromlott lakóterületein – lakóhellyel, ennek hiányában tartózkodási hellyel rendelkező, tehetséges, nyolcadik évfolyamos tanulóinak az Arany János Tehetséggondozó Programban való részvételre.

Az Arany János Tehetséggondozó Program keretében lehetőség nyílik arra, hogy a hátrányos helyzetű tehetséges gyermekek olyan középiskolákban, kollégiumokban tanuljanak, nevelődjenek, amelyek célul tűzték ki a tehetséggondozást és a felsőfokú tanulmányokra való eredményes felkészítést.

A program célja, hogy segítse a hátrányos helyzetű, tehetséges diákok továbbtanulását.

Arató Istvánné a Csemői Ladányi Mihály Általános Iskola igazgatója javaslatot tett a Tisztelt Képviselő-testület felé egy tanuló pályázatának a támogatására. Támogatom a javaslat elfogadását.

Kérem a Tisztelt Képviselő-testületet, hogy az előterjesztés megtárgyalása mellett az alábbi határozati javaslatokat elfogadni szíveskedjen.

**Határozati javaslat**

**…/2018. (XI.20. sz. határozat**

**Csemő Község Önkormányzatának képviselő-testülete Csemő település Önkormányzatának képviselő-testülete támogatja, hogy VARGA ZSOLT ANDRÁS (anyja neve: Koszó Eszter, lakóhelye: 2713 Csemő, Balla d. 15.) Csemő település képviseletében részt vegyen az Arany János Tehetséggondozó Programban.**

**Az önkormányzat vállalja, hogy az általa delegált diák számára a programban való részvétele idejére (maximum 5 tanévre, tanévenként 10 hónapra) 5.000 Ft havi ösztöndíjat nyújt. A képviselő-testület ennek fedezetét a település költségvetésében biztosítja.**

**Felkéri a polgármestert, hogy a tanuló Arany János Tehetséggondozó Programba történő jelentkezéshez készült pályázatát és a jelen határozatot az alábbi határidőre a tanuló által az első helyen kiválasztott középiskola részére küldje meg.**

Határidő: azonnal

Felelős: dr. Lakos Roland polgármester

Csemő, 2018. november 14.

Dr. Lakos Roland

polgármester